**ČETVRTAK. 14.5.**

**PREDMET: PRIRODA I DRUŠTVO**

**NASTAVNA JEDINICA: Električna energija**

Otvorite udžbenik na str. 80.

Pogledajte strip.

Na obali jezera tata i sin puštaju papirnati brodić. Tata je rekao sinu da mu struja nosi brod.

Zašto je dječak zbunjen i zašto je u tom trenutku pomislio na utičnicu?

Što je točno tata mislio? Razmisli.

Naravno, tata je mislio na vodene struje jer vodu pokreću struje, a dječak je mislio na električnu energiju ili struju.

**PROČITAJ:**

U našim domovima sve električne uređaje pokreće električna energija ili struja. Također nam je potrebna za rasvjetu i mnoge strojeve.

Kako struja dolazi u naše domove?

Dolazi kroz posebne vodove ili žice. Uređaje ili rasvjetu palimo prekidačem. Kada pritisnemo prekidač zatvori se strujni krug i naša rasvjeta i uređaji rade.

Sa strujom moramo biti jako oprezni. Ako su uređaji neispravni može doći do požara. Uređaji, žice, utičnice i prekidači nisu za igranje.

Ne smijemo ih dirati mokrim ili vlažnim rukama niti držati blizu vode!

Izvor električne energije mogu nam biti i baterije. Baterije mogu biti jednokratne i one koje se mogu puniti više puta (te su bolje jer manje zagađuju okoliš).

Stare baterije odlažu se u posebne spremnike (crvene boje) za stare baterije.

Struja se stvara za razne načine. Najmanje štetni okolišu su obnovljivi izvori energije – vjetar, sunčeva energija.





**Zapiši u bilježnicu:**

 Električna energija – struja

ELEKTRIČNA ENERGIJA ILI STRUJA služi za:

- rasvjetu

- pokretanje kućanskih uređaja

- za rad većine strojeva

Kada upalimo prekidač zatvorimo **strujni krug** i uređaji rade.

UREĐAJI MORAJU BITI ISPRAVNI!

UREĐAJI, ŽICE, PREKIDAČI I UTIČNICE NISU ZA IGRU!

NE DIRATI IH MOKRIM RUKAMA!

VODA JE NEPRIJATELJ STRUJE!

Spremnik za stare baterije



Za ponavljanje riješi u **radnoj bilježnici 1., 2., 3. i 4.** zadatak na **str. 88. i 89**.

Provjeri svoje znanje o električnoj energiji u zabavnom kvizu koji se nalazi u e-mailu.

**PREDMET: VJERONAUK**

**Vjeroučiteljica šalje zadatke za danas i sutra.**

1.zadatak (četvrtak)

**Isus hrani 3000 ljudi:**

[https://www.jigsawplanet.com/?rc=play](https://www.jigsawplanet.com/?rc=play&pid=1483a4961882)

(tko ima mogućnosti neka se zabavi sa slagalicama, super su!)

2.zadatak (petak)

Nalazimo se u mjesecu svibnju. Nacrtaj i napiši čestitku svojoj mami za Majčin dan!

**PREDMET: HRVATSKI JEZIK**

**NASTAVNA JEDINICA: Moja obitelj – sastavak – vježbanje**

Prije pisanja sastavka otvorite čitanku na str. 138. i još jednom pročitajte pjesmu Naš brod.

Nakon čitanja riješi RB na str. 117.

Sutra je Međunarodni dan obitelji pa ćete u pisanku napisati sastavak o svojoj obitelji.

Prati plan pisanja koji će ti puno pomoći.

Sastavak, kao i uvijek, mora imati UVOD, GLAVNI DIO I ZAKLJUČAK.

Možete pisati o jednom događaju u obitelji ili pisati općenito o životu svoje obitelji.

Otvori pisanku i zapiši:

 **Moja obitelj**

UVOD: Tko? Gdje? Kada?

GLAVNI DIO: Kako? (izgled) Što? (što si/ste radili, što se dogodilo)

ZAKLJUČAK: Kako? (kako si/su se osjećali, tvoje mišljenje o obitelji)

**PREDMET: GLAZBENA KULTURA**

**NASTAVNA JEDINICA: Pjevanje – Moja majka**

Prošli tjedan naučili ste novu pjesmu - Moja majka.

Prošlo je tjedan dana pa ćete danas pjesmu ponoviti, snimiti se i poslati mi vaše snimke.

Pjevanje je za ocjenu.